tomron87/hebrew-wikipedia-sentences-corpus huggingface dataset:
גם מראם של קייל וקרטמן מנוגד: בעוד שלפי פרק אחד בעונה 9 בו נראו הילדים בתמונותיהם ה"אמיתיות" (לא הציורים של הסדרה, אלא תצלומים מן העולם האמיתי) נראה כי קייל הוא הרזה שבחבורה, בניגוד מושלם לקרטמן השמן.
בנוסף הצבעים השולטים אצל כל אחת מן הדמויות מנוגדים: ירוק לקייל, ואדום לקרטמן.
לעיתים, כאשר מתגלע ויכוח בתוך החבורה, קייל וקרטמן מוצגים כיריבים ולוקחים את הצדדים המנוגדים, כשקרטמן מייצג את הצד הרע וקייל (בדרך כלל ביחד עם סטן ולפעמים גם עם קני) מייצג את הצד המוסרי יותר.
עם זאת, במספר פרקים נראה כי אכפת לו מהדעה של קרטמן במידה מסוימת וממה שהוא חושב ואומר עליו.
כך, בפרק "הפסיון של היהודי" היה זה קרטמן ששכנע את קייל ללכת ולראות את סרטו השנוי במחלוקת של מל גיבסון, הפסיון של ישו.
החברות בין קני לקייל אינה חזקה כמו זו שבין סטן לקייל, אך לרוב השניים מסתדרים היטב ואף חוברים לעיתים כנגד קרטמן.
קייל הוא אחד הילדים היהודים היחידים בסאות' פארק, וסובל בשל כך ניכור והשפלה.
קרטמן הגזען והאנטישמי נהנה במיוחד לרדת על קייל ולספר בדיחות אנטישמיות על חשבונו במטרה להשפיל ולהרגיז אותו.
הוריו של קייל מתוארים כיהודים אדוקים.
אביו חובש כיפה ומקפיד לפקוד את בית הכנסת העירוני, משפחתו חוגגת חגים יהודיים כגון חנוכה ואוכלת מאכלים בעלי אוריינטציה יהודית כגון געפילטע פיש.
הם מקפידים ככל יכולתם שגם קייל ישמור על הדת ואף שולחים אותו למחנה קיץ יהודי (נוהג רווח בקרב יהדות ארצות הברית).
למרות זאת, נראה שקייל לא יודע הרבה על מנהגי ומצוות היהדות, על מהותה ועל ההיסטוריה של העם היהודי.
למשל, הוא לא ידע מהי ברית מילה עד שאחיו הקטן, אייק, עבר אותה.
יחסו של קייל ליהדות הוא אמביוולנטי.
נראה שהוא בהחלט סובל מבעיות עם זהותו היהודית.
קייל לא מסתיר את יהדותו ולכאורה לא מתבייש בה, אך פעמים רבות חש שונה ולעיתים אפילו בודד מחבריו בשל דתו, בעיקר באירועים שכוללים אלמנטים נוצרים כגון חג המולד.
למעשה, הוא יותר מתגונן מאשר גאה בהיותו יהודי.
ניכר בו שהוא לא מבין את משמעותה של היהדות ולמה בעצם הוא צריך להיות שונה מהשאר.
אף על פי כן, הוא מקבל את יהדותו כעובדה שאין לשנותה.
למרות התגוננותו, קייל מקיים עם משפחתו את המסורת היהודית ואת מצוותיה (אף על פי שמדי פעם צריך ללמד אותו על המסורות), ואף חוגג עם משפחתו את החגים היהודיים.
לדוגמה, בעונה 16, כאשר קרטמן לועג לקייל על כך שחוגג את חג הפסח ולא את חג הפסחא, וקרטמן ממציא מפלצת בשם- ג'ופקברה, שנועדה לצחוק על החג היהודי ולהשתלט על כל ביצי הפסחא של סאות'פארק.
קרטמן נכנס ללחץ שהג'ופקברה אמיתית ומתעלף, ומוצא את עצמו בתוך סיפור הגדת הפסח, כאשר הוא נלחץ כי מוצא את עצמו כבכור מצרי שגורלו למות על פי עשר המכות, הוא מתעורר ולכאורה "ניצל בנס", ומתחיל להאמין ביהדות.
למרות שלדעתו אינו שונה מחבריו, היותו יהודי גורמת לו לחוש כזה לפעמים.
לכן קייל נחוש בדעתו להוכיח – גם בעיני עצמו ובעיקר כלפי אחרים – שיהודים הם אנשים ככל האנשים, וחושש להפגין סטריאוטיפים יהודיים.
לדוגמה, בפרק "Rainforest Schmainforest" קייל מתואר כחסר חוש קצב והוא מכחיש זאת, מפני שזהו סטריאוטיפ יהודי.
בפרק "The Entity" מוצג בן דודו של קייל, קייל שוורץ - ילד יהודי, כחוש, ממושקף ובעל מבטא יידי - דמות סטריאוטיפית לחלוטין.
קייל אומר אז לסטן, "בזבזתי חמש שנים בעיירה בלעשות שם טוב ליהודים, ואז בא הסטריאוטיפ הזה והורס את הכל!
אתה יודע מה הפחד הגדול ביותר שלי?
שאיכשהו ההתנהגות שלו תדבק בי ואני אהפוך להיות סטריאוטיפ.
כלומר, אני יהודי והוא גורם לי לשנוא יהודים." על כך סטן עונה: "יהודי ששונא את עצמו?
אתה באמת הופך להיות סטריאוטיפ." ועל זה קייל עונה: "אתה רואה?".
למרות זאת, קייל לעיתים "מאמץ" בעצמו את הסטריאוטיפים האנטישמיים כנגד היהודיים.
באחד הפרקים בו אביו סירב לתת לו כסף, קייל אמר לו "אל תהיה כזה יהודי" – בהתאם לסטריאוטיפ שלפיו יהודים הם קמצנים.
נראה שבמידה מסוימת הוא הפנים את הסטריאוטיפים, ובהתאם לכך הוא אף מפגין לעיתים שנאה עצמית.
ביטוי לשנאה העצמית ולאי הידיעה שלו לגבי ההיסטוריה היהודית ניתן לראות בפרק המבוסס על סרטו של מל גיבסון "הפסיון של ישו", בו קייל צופה בסרט ומקבל ממנו את הרושם שהיהודים אכן הרגו את ישו וגרמו לו לייסורים וסבל.
הדבר גרם לו למשבר זהות ושנאה עצמית עמוקה והוא הולך לבית הכנסת בעיירה ונושא נאום בפני יהודי סאות' פארק, בו הוא טוען שעל היהודים להתנצל בפני הנוצרים על צליבתו של ישו.
האינטליגנציה הגבוהה שלו, בשילוב עם יהדותו החריגה, הם הגורמים בוודאי לסקפטיות שלו, לחיפוש המתמיד אחר האמת, משמעות החיים ורצון למצוא שייכות כלשהי.
קייל מגלה עניין יוצא דופן במשמעות החיים, משמעות הקיום, ערכים של טוב ורע, אמונה, פילוסופיה וכיוצא באלה.
הוא מטיל ספק בדברים שלגבי חבריו טבעיים ברורים מאליו.
בפרקים אחדים הראו את קייל מחפש שייכות.
לדוגמה, בפרק "The Super Best Friends" קייל ושאר הילדים מצטרפים לכת פיקטיבית של הקוסם דייוויד בליין וקייל לא רוצה לעזוב בטענה "בפעם הראשונה בחיי אני חלק ממשהו".
הוריו של קייל הם כאמור יהודים אדוקים.
הם מתוארים במידה לא מבוטלת כתואמים לסטריאוטיפים היהודיים, בעיקר בסממנים חיצוניים.
בדרך כלל הם מתוארים כקשוחים למדי: מלבד העובדה שהם מכריחים אותו לקיים את כל מיני מנהגים ודברים אחרים הקשורים ליהדות, הם גם קפדניים בנוגע למשמעת, שיעורי בית, מטלות (כמו לנקות את החדר) ובעיקר לגבי האחריות שלו כאח בוגר לאחיו הקטן אייק.
אמו, שילה ברופלובסקי, היא אם יהודייה אמריקנית סטריאוטיפית למדי.
למרות ששילה, אמו של סטון, הייתה ממוצא יהודי ספרדי לדמות שמבוססת עליה יש לה מבטא יידי כנהוג בקרב יהודי ארצות הברית, והיא מתוארת כאם שתלטנית, המגוננת יתר על המידה על בנה.
לעיתים היא אף יוצאת למלחמות חורמה בתוכניות טלוויזיה גסות, קללות ותכני מין במדיה.
לרוב, מאבקים אלו מתדרדרים לאלימות ושפיכות דמים.
קרטמן נוהג לקרוא לה כלבה ואף המציא שיר ידוע שהוא שר בהזדמנויות שונות.
כך, בסרט העלילתי סאות' פארק: גדול יותר, ארוך יותר ולא מצונזר, שילה גורמת לארצות הברית להכריז מלחמה על קנדה עקב סרט קנדי בעל הומור רדוד.
שילה עצמה נולדה בניו ג'רזי, ובעברה הייתה "פרחה" שנודעה כ"S.
לאחר שהכירה את ג'רלד, השניים התחתנו וחיו בשנה הראשונה לנישואיהם בניו ג'רזי, שם היא התעברה עם קייל ואז החליטו כי עדיף לגדל משפחה בעיירת הולדתו השקטה של ג'רלד, אז המשפחה השתקעה בעיירה.
קייל נראה לעיתים קרובות כחושש לעמוד ולהתעמת מול אמו.
זו הסיבה שבגללה קייל פעמים רבות מעדיף להתרחק מצרות, או לפחות לדאוג לכך שאמו לא תדע על כך.
חיי המין שלה ושל ג'רלד ידעו ירידה בשל התבגרותם, ולכן היא מוכנה לשחק איתו במשחקי תפקידים או לבצע בו "מקלחת זהב" כי היא מאמינה שאלה דברים שגורמים לו לסיפוק מיני.
היא גם חוששת שבגלל התבגרותה בעלה חושב שהיא מכוערת (דעה שכל הדמויות הזכריות בעיר מחזיקה בה).
אמה המתה של שילה ברופלובסקי, קלאו, מוזכרת מספר פעמים בסדרה ואף באחד הפרקים מוציאים אותה מקברה לאחר שלושה חודשים מפטירתה.
אביו, ג'ארלד ברופלובסקי, הוא עורך דין אמיד, לעיתים מתואר כיהיר ומרוצה מעצמו.
אביו נולד בסאות' פארק והיה חבר ילדות של סטוארט מקורמיק, אביו של קני, עד שסטוארט החל להיכשל בלימודים בעוד שג'ראלד הצטיין והלך לאוניברסיטה.
עבודתו כעורך דין היא כמובן סטריאוטיפ יהודי נוסף, הסטריאוטיפ של היהודי תאב הבצע, במיוחד שבפרקים מסוימים אכן נראה שלג'ארלד יש תאווה לממון.
בנוסף, הוא חובש כיפה והולך לבית הכנסת.
חיי המין שלו ושל שילה קצת בדעיכה, אז הוא מכפר על כך עם סיאליס ומשחק תפקידים בינו לבינה (כמו התחפשות לשליח של חברת UPS שמצליח לשכב עם לקוחה שפתחה את הדלת בתחתונים).
ייתכן כי הוא בעל נטייה הומוסקסואלית קלה, שכן בעת גשם מטאורים שהה עם רנדי מארש בג'קוזי ואוננו אחד אל מול השני כשהם בוהים במקבילם.
ג'רלד חולם להיות דולפין ובפרק שבו בנו עובר ניתוח פלסטי כדי להיהפך לכדורסלן אפרו-אמריקאי, ג'רלד הולך לנסות לדרוש מהמנתח לבטל את הניתוח אך בפועל נופל לתחבולה פסיכולוגית של המנתח ועובר ניתוח בעצמו מהמנתח תאב הבצע שהפך אותו לדולפין אנתרופומורפי.
הוא דואג לבנו ואף ניסה להצילו כמשפטן כאשר קייל נחטף בידי חברת אפל להיות שפן ניסיונות בניגוד לרצונו כי לא קרא את המסמך המשפטי של אייטונס אך אישר אותו כדי ליהנות מהאפליקציה.
לאחר שנתפס בידי הממשל הדני (הילרי קלינטון ואנשי המטה שלה הסגירו אותו בציפייה שבתמורה הדנים יעזרו לה להדיח מתפקידו את הנשיא הנבחר, הרברט גריסון, שניצח אותה ולמנות אותה במקומו), הצליח להערים על שוביו ולהרוג את מנהיגם שהיה טרול בעצמו שהתחזה לדני ורצה להביא למלחמת עולם שלישית.
בסיום עונה 20 ג'רלד מודה כי מעדיף את בנו המאומץ, אייק, בשל קלילותו וחוסר ייסורי המצפון שלו מאשר את בנו הביולוגי, קייל, שלדעתו ירש את התכונות שהוא סולד מהן משילה.
במציאות, אביו של סטון, ג'רלד, היה אירי קתולי, אך בשל העובדה שרצו שקייל יהיה דמות יהודית שונתה דתו של אביו של מאט ליהודי טיפוסי.
אחיו הקטן אייק הוא פעוט בן שנתיים-שלוש המאומץ מקנדה.
יחסו של קייל לאייק מכיל שנאה שטחית כלפיו, סביר להניח שזהו ביטוי שנאה כלפי תפקידו כאחראי עליו, שכן לעיתים קרובות הוא נכנס לצרות ונענש בגלל שלדעת הוריו הוא לא השגיח עליו היטב.
למרות זאת, ברור שהוא אוהב אותו מאוד, ויש ביניהם קשר חזק ועמוק ביותר.
כאשר הוא גילה שאייק איננו אחיו האמיתי אלא מאומץ והוריו שיקרו לו כל השנים הללו, הוא כעס וסירב בתחילה להכיר בו.
במהרה התחלף הכעס בצורך לגונן על אחיו מפני מה שבעצם היה ברית המילה (קייל הבין לא נכון את פעולת כריתת הברית, וחשב שמדובר בכריתה מלאה של איבר המין הגברי).
לאורך הסדרה נראה באופן ברור כי קייל דואג לאחיו ואוהב אותו מאוד.
לדוגמה, בזמן המלחמה הפיקטיבית בין קנדה לארצות הברית, הוא החביא אותו בעליית הגג, מפחד שישלח למחנות ריכוז שהוקמו בארצות הברית בשביל אזרחים קנדים.
בפרק "It's Christmas in Canada", הוריו הביולוגיים של אייק החליטו שהם רוצים אותו חזרה, ולקחו אותו לקנדה.
קייל טס עד לקנדה כדי להחזיר אותו הביתה אל משפחתו.
אייק, מצידו, מעריץ בדרך-כלל את אחיו הגדול, עוקב אחריו לכל מקום ונוהג לחזור על מילים שהוא אומר-שהן לרוב בלתי הולמות.
בפרק "Taming strange" אייק צורך תרופה שגורמת לו להפרשת הורמונים מוגברת והגעה מוקדמת לגיל ההתבגרות, בין היתר גרם לפופה מהסדרה "יו גאבה גאבה!", לחשוב שהיא לא מתאימה לסדרת ילדים ולפרוש מהסדרה, ובחיה החדשים היא החלה להתייחס באופן קיצוני למין, לעשן חשיש, ולהגיד גסויות באם טי וי.
קייל ושאר הדמויות בסדרה: מונו, ברובי, טודי, ופלקס דאגו שפופה תחזור.
בסוף הפרק הסתבר שמשרד הבריאות החליף בטעות בין התרופה לבעיות עיכול שאייק היה זקוק לה לבין התרופה שקיבל בפועל, שהייתה מיועדת לשחקן פוטבול.
קייל XY היא סדרת דרמה המשכית מדע בדיונית אמריקאית, ששודרה ברשת ABC Family.
הסדרה מגוללת את סיפורו של נער המתעורר ביער, ליד סיאטל שבוושינגטון, ואינו זוכר דבר מעברו.
קייל, נער בסביבות גיל 16, מתעורר בלב יער מחוץ לסיאטל, כשהוא עירום, מוקף חומר דביק ונוזלי וללא כל זיכרון מעברו.
הוא לא מכיר פעולות בסיסיות, כמו אכילה ושתייה, ואינו יודע לתקשר עם אנשים אחרים.
כשהוא מתחיל ללכת ומגיע למרכז העיר, הוא נעצר על ידי המשטרה ומובא לבית מעצר לנערים.
שם מגלים השוטרים שלקייל אין טבור.
מפני שהוא לא מדבר ולא מגיב, חושבים השוטרים שהוא אוטיסט ומזמנים את הפסיכולוגית ניקול טרגר.
ניקול מוקסמת מתמימותו של קייל ולוקחת אותו לביתה, בעוד המשטרה מחפשת אחר משפחתו.
היא קוראת לו קייל, על שם אחיו של אחד השוטרים.
ילדיה של ניקול, לורי וג'וש, ובעלה, סטיבן, לא מקבלים תחילה את קייל, אך לאחר שהם מכירים אותו, לומדים לאהוב אותו, ואף מאמצים אותו חוקית.
הוא פוגש את אמנדה, נערה בת גילו שהתייתמה מאביה, הגרה בבית הסמוך, ומתאהב בה.
קייל לומד לדבר תוך ימים ספורים בלבד, וכן מתגלה כישרונו הבלתי-רגיל ואהבתו למתמטיקה, ציור וטכנולוגיה.
בבדיקת MRI, מראות התוצאות שקייל משתמש באחוז גדול מאוד ממוחו.
הבודקים סבורים שהמכשיר מקולקל, אך כישוריו של קייל (שינון אנציקלופדיות תוך שניות בודדות, פתירת מבחן פסיכומטרי במהירות, חיזוי מזג האוויר על פי מהירות הרוח והלחות ועוד) גורמים לניקול לחשוב שהתוצאות נכונות.
קייל מתחיל ללמוד בבית ספרם של לורי וג'וש, יחד עם אמנדה, הילרי ודקלן, חבריהם, ומצטרף לנבחרת הכדורסל, לאחר שמתגלה שבאפשרותו לקלוע את הכדור לסל בכל ניסיון.
באחד הלילות חולם קייל על גבר מבוגר אותו ראה ביער בו התעורר.
היפנוזה ושיחות עם ניקול לא עוזרות לו לגלות מיהו הגבר, אך חושפות מספר עליו חוזר קייל שוב ושוב תחת השפעת ההיפנוזה: 781227. למחרת הוא נתקל במודעת-נעדרים בעיתון, בה מופיעה תמונתו של הגבר, המתגלה כפרופסור וויליהאם קרן, העובד באוניברסיטת וושינגטון.
לאחר מספר ימים מתגלה גופתו של הפרופסור לא הרחק מהמקום בו התעורר קייל, ביער.
במקביל, עוקב אחר קייל איש מסתורי, טום פוס, שבנוסף עובד כמאבטח השכונה בה גרים הטרגרים, דבר המאפשר לו להיכנס אל ביתם ולהתקין מצלמות נסתרות כדי לעקוב אחר כל פעולה של קייל.
לורי ודקלן לוקחים את קייל לאוניברסיטת וושינגטון כדי לבדוק האם יש קשר בינו לבין הפרופסור.
הם מגלים שם תמונה משנת 1985, בה מצולם אדם ביילין, תלמיד וחבר של פורפ' קרן, הנראה בדיוק כמו קייל.
ביילין נעדר מאותה שנה בה צולמה התמונה.
חיפוש בחפציו של ביילין חושף ציור בו מופיע המספר 781227 ולוגו הנוצר אם מחברים את ציוריו של קייל.
קייל מבין שאחד המספרים שצייר אדם ביילין הוא נקודת ציון.
כשמגיע אל נ"צ זו, מגלה מבנה, אך בטרם הוא מספיק להיכנס אל הבניין, טום פוס מגיע ומזהיר אותו שאם ימשיך לחקור את עברו, הוא וכל משפחת טרגר ירצחו.
קייל מקשיב לעצתו, אך דקלן לוחץ עליו עד שלבסוף קייל מספר לו על טום.
בעקבות חלום נוסף של קייל, בו הוא רואה את טום רוצח את פרופ' קרן ביער, קייל ודקלן מחליטים לבדוק את הקשר בין טום לקייל, ומגלים את המצלמות אותן הסתיר טום.
ארגון סודי בו עבד בעבר טום מחפש אחר קייל גם כן, ומעוניין להשמידו כדי שלא יגלו על כישוריו המיוחדים.
הלוגו אותו ציירו אדם וקייל הוא סמל הארגון, ו-781227 הוא השם של קייל, על פי הארגון.
קייל מגלה שברשותו חוש שמיעה מפותח, המאפשר לו לשמוע למרחקים.
בעזרת חוש זה הוא מגלה שצ'ארלי, בן זוגה של אמנדה, בוגד בה עם הילרי.
הבזקים בראשו, הנגרמים בכל פעם בה הוא משתמש בכוח זה, גורמים לו להתעלף והוא מובל לבית החולים.
הוא יוצא מכלל סכנה ואז מגיעים גבר ואישה הטוענים שקייל הוא בנם, נוח פיטרסון, שנעלם לפני 5 שנים.
הם מספרים לקייל על עברו.
טום חוטף את קייל ולוקח אותו ליער בו התעורר.
שם מספר לו שאין לו עבר ובגלל זה הוא לא זוכר כלום.
הוא מספר לו שפרופ' קרן היה שותף ליצירתו, והיה אמור לרצוח אותו ביער, אך טום לא היה מוכן לכך ולכן רצח את הפרופסור.
קייל חוזר אל ביתו, זיכרונו חוזר אליו והוא מחליט לנסוע עם הוריו חזרה לביתם.
לפני שהוא עוזב, הוא משאיר לדקלן קופסה בה כל הפריטים אותם כביכול "זכר מילדותו".
דקלן מבין מכך שהזוג פיטרסון הם לא באמת הוריו של קייל, וקייל לא באמת זוכר את עברו.
גם קייל יודע זאת, אך משתף פעולה, מפני שטום אומר לו שזו הדרך היחידה בה יוכל להוציא את הטרגרים מכלל סכנה.
הזוג מביא אותו אל ביתו של אדם ביילין.
באותו זמן, בבניין הארגון הסודי מפתחים את 781228, המכונה XX.
ניקול טרגר (מרגרט מקינטאייר) – אשתו של סטיבן, אמם הביולוגית של לורי וג'וש, ואמו המאמצת של קייל.
בעלת חושים חדים, הנובעים ככל הנראה מעבודתה כפסיכולוגית.
סטיבן טרגר (ברוס תומאס) – מתכנת.
אביהם של לורי, ג'וש וקייל (מאומץ).
לורי טרגר (אפריל מטסון) – תלמידת תיכון בת 16, הבת של סטיבן וניקול וחברתה הטובה של הילרי.
בתחילת הסדרה לא מתייחסת לקייל ובעלת סטראוטיפים של בת עשרה טיפוסית, אך במהלך הזמן הופכת לדמות בעלת עומק, ואחות וחברה אמיתית של קייל.
יוצאת עם דקלן, אך לא בוטחת בו ולכן נפרדת ממנו.
בסוף העונה הראשונה חוזרת אליו.
ג'וש טרגר (ז'אן-לוק בילודו) – לומד בכיתה טיפולית בתיכון בו לומדים לורי וקייל, אחיו הגדולים.
בדרך כלל מסתובב עם שני חברים קבועים, אך חברו הטוב ביותר הוא קייל.
למרות זאת, הוא לא יהסס לנסות להשתמש בכישוריו של קייל כדי להשיג את מטרותיו.
בסוף העונה הראשונה ציוניו משתפרים והוא עובר ללמוד בכיתה רגילה.
ג'סי הולנדר (ג'יימי אלכסנדר) - היא השתתפה בניסוי של אדם ביילין, בריאן טיילור יצר אותה מה DNA של שרה חברתו של אדם.
היא וקייל מתחברים (היא הנפש התאומה של קייל יש לה אותן כוחות שיש לו) ולבסוף היא מתאהבת בו וגם קייל בה, היא גרה עם משפחת טרגר בסוף עונה 2, והיא נמצאת במשולש אהבה בין קייל לבינה ואמנדה.
דקלן מקדונה (כריס אוליברו) – קפטן נבחרת הכדורסל.
איש סודו של קייל וחברו הטוב ביותר.
בתחילת הסדרה נהנה לצאת עם מספר בנות, ביניהן לורי, אך לאחר ששוכב איתה מבין שרק אותה הוא רוצה.
אמנדה בלום (קריסטן פראוט) – חברה טובה של לורי וקייל, וגרה בבית הסמוך.
יוצאת עם צ'ארלי, שחקן בנבחרת הכדורסל, שללא ידיעתה בוגד בה עם הילרי.
אביה נהרג ואמה, קרול, אישה מרירה.
טום פוס (ניקולס לי) – עובד לשעבר בארגון מדעי סודי.
במהלך העונה הראשונה מופעל על ידי אדם ביילין, עוקב אחר קייל ומזהיר אותו מפני הארגון.
פרק הסיום של העונה השלישית צולם כפרק רגיל ושודר כפרק אחרון.
פרק הפיילוט של קייל המסתורי דורג הכי גבוה בדירוג הסדרות של ABC Family (לפי המידע שנתנו לעיתונות ביוני 2006).
לפי אותו מידע, הפרק הגיע ל-2.6 מיליון צופים.
השידור החוזר שלו הגיע ל-5.2 מיליון צופים, דבר אשר דירג את הסדרה במקום הראשון בין הסדרות השונות של ABC Family.
ביולי 2008 (במהלך שידור העונה השנייה) הרייטינג של הסדרה ירד ל-1.5 מיליון צופים (ירידה של 33 אחוזים) ולכן ABC Family הודיעו על ביטול הסדרה.
הוקמו עצומות רבות, אך דבר לא עזר ו-ABC Family לא שינו את החלטתם.
מידע על שחרור ה-DVD המקורי
עונה מספר הפרקים תוספות מיוחדות קוד אזור תאריך שחרור 1 10 פרק 0 - פיילוט אלטרנטיבי, פרק 10 - הפרק במהדורה מורחבת בסצנת הסיום (הפרידה של קייל מהמשפחה),
פרשנויות בפרקים 1 ו-4, סרטון קצר בשם "Kyle Declassified".
הצצה לעונה 2.5, סרטון קצר בשם "Living with the X's".
22 נובמבר, 2009 (עונה 2.5) 3 10סרטון קצר בשם "Kyle XY: Future Revealed" - הסבר על מה שהיה יכול להתרחש בעונה הרביעית,
נכתבו שני ספרים המבוססים על הסדרה קייל המסתורי, ושניהם יצאו לאור על ידי S.G.
הראשון, "קייל המסתורי: אין איפה להתחבא" (Kyle XY: Nowhere to hide), העוסק בליל כל הקדושים הראשון של קייל, והשני "קייל המסתורי: תחת הרדאר" (Kyle XY: Under the radar), העוסק בבחירות לנשיאות בית הספר עם קייל בתור מועמד.
ספרשםעמודיםתאריך יציאה#1 Kyle XY: Nowhere to Hide 192 עמודים 30 באוגוסט 2007#2 Kyle XY: Under the Radar 189 עמודים 1 בינואר 2008
קייל מריט מקלכְּלן הוא שחקן קולנוע וטלוויזיה אמריקאי, זוכה פרס גלובוס הזהב לשחקן הטוב ביותר בסדרת דרמה לשנת 1990 על תפקידו ב"טווין פיקס".
התפרסם לראשונה בשל תפקידיו בסרטים של דייוויד לינץ' "קטיפה כחולה" ו"חולית", ובעיקר בשל תפקידיו בסדרות "סקס והעיר הגדולה", "עקרות בית נואשות" ו"איך פגשתי את אמא".
מקלכְּלן נולד בעיר יאקימה שבמדינת וושינגטון, בן למשפחה נוצרית ממוצא סקוטי.
הוא סיים בהצלחה את לימודיו באוניברסיטת וושינגטון, ולאחר מכן עבר להתגורר בהוליווד כדי לקדם את קריירת המשחק שלו.
בשנת 2002 נישא למפיקה דזרה גרובר .
מקלכְּלן החל את שיתוף הפעולה הנרחב שלו עם הקולנוען דייוויד לינץ' בשנת 1984, בה נבחר לתפקיד הראשי של פול אטריידאס, בנו של הדוכס לטו מנהיג בית אטריידאס, בגרסתו של לינץ' לספר המדע הבדיוני הפופולרי של פרנק הרברט "חולית".
תפקידו הקולנועי השני ב-1986, ביצירת המופת של לינץ' "קטיפה כחולה", היה זה שהפך את מקלכלן לכוכב קולנוע; בסרט התפרסם בדמותו של הסטודנט ג'פרי בומונט, שמסתבך עם הזמרת המסתורית דורת'י ואלנס (איזבלה רוסליני) ועם הגנגסטר הסדיסט ששולט בה פרנק בות' (דניס הופר).
בשנה שלאחר מכן שיחק במותחן האימה "נסתר", בתור סוכן ה-FBI לויד גאלגהר.
בשנת 1990 חבר מקלכלן לדייוויד לינץ' בפעם השלישית, הפעם בהפקתו "טווין פיקס"; בסדרת המופת שנמשכה שנתיים גילם את הדמות הראשית של סוכן ה-FBI דייל קופר, הנקרא לחקור ולפענח את רצח הנערה לורה פאלמר בעיירה הפסטורלית טווין פיקס שבוושינגטון.
הופעתו בסדרה זיכתה את מקלכלן בפרס גלובוס הזהב לשחקן הטוב ביותר בסדרת דרמה ובשתי מועמדויות נוספות לפרס אמי.
מקלכלן שיחק את התפקיד גם בסרט הקולנוע של לינץ' המבוסס על הסדרה, "טווין פיקס: אש הולכת איתי".
ב-1991 שיחק בדרמה המוזיקלית של אוליבר סטון "הדלתות", בדמותו הביוגרפית של המוזיקאי ריי מנזרק, חבר להקת הרוק הפופולרית "הדלתות".
ב-1994 הופיע בקומדיה שוברת הקופות "הפלינטסטונס" המבוססת על סדרת ההנפשה "משפחת קדמוני", בתור הדמות הרעה קליף ואנדרקייב.
מקלכלן השתתף גם בדרמה הארוטית "נערות שעשועים" של פול ורהובן, בתור במאי מופעי החשפנות זאק קארי; הסרט נחל כישלון קופתי, נקטל בחריפות על ידי המבקרים, ומקלכלן עצמו היה "מועמד" לפרס פטל הזהב לשחקן הגרוע ביותר על תפקידו.
מקלכלן היה נבוך מעצם השתתפותו בהפקה הכושלת ועזב באמצע הפרמיירה לסרט.
לאחר דעיכה בקריירה, שנבעה בין היתר גם מתפקידו המפוקפק ב"נערות השעשועים", חזר מקלכלן לתודעה בזכות ההופעה בתור קלאודיוס (לפחות במחזה, קלאודיוס אינו אחיו של המלט, אלא האדם איתו אמו של המלט, גרטרוד, התחתנה לאחר מות אבי המלט), אחיו של המלט (אית'ן הוק) בדרמה המודרנית "המלט", המבוססת על המחזה המפורסם.
בנוסף התפרסם ב-23 הופעות אורח בסדרה הפופולרית "סקס והעיר הגדולה" בתור ד"ר טרי מק'דוגל.
בשנים האחרונות נודע מקלכלן בעיקר בזכות תפקידו בחמש עונות סדרת הדרמה "עקרות בית נואשות" בתור אורסון הודג', בעלה של ברי ואן דה קאמפ (מרשה קרוס).
בין השנים 2010–2014 שיחק בסיטקום "איך פגשתי את אמא", בתור הקפטן.
קייל ריינר הוא דמות בדיונית של גיבור-על הידוע כגרין לנטרן של העידן המודרני והוא חבר בחיל הפקחים הירוקים, שמופיע בחוברות הקומיקס ביקום DC קומיקס.
הדמות הופיעה לראשונה בחוברת Green Lantern Vol.3 #48 מינואר 1994 ונוצרה על ידי הכותב רון מארץ והמאייר דריל באנקס כחלק מאירועי "גרין לנטרן: דמדומי הברקת".
ריינר החליף את האל ג'ורדן, הפקח הירוק מתור הכסף.
במהלך תקופה זו, ריינר היה ידוע גם בתור הישות השמיימית איון.
בעקבות שובו של ג'ורדן לתפקיד הפקח הירוק במיני סדרה "גרין לנטרן: לידה מחדש" משנת 2004 ואירוע הקרוסאובר המשבר האינסופי, ריינר חזר לאישיותו כאיון.
לאחר אירועי מלחמת חיל סינסטרו, ריינר חזר לתפקידו כפקח ירוק בנוסף לקידומו כחבר משמר הכבוד של חיל הפקחים הירוקים.
לפני שקיבל לרשותו את טבעת הכוח, קייל ריינר היה מעצב גרפי כשרוני אשר עבד קשה למחייתו בלוס אנג'לס.
אביו הוא סוכן ה-CIA גבריאל ולסקז, היספני-אמריקני, שעבד תחת זהויות סודיות ואשר עבודתו סיכנה את חיי משפחתו.
אי לכך, אביו ניתק את כל הקשרים עימם ואף ביים מקרה של אלימות במשפחה כדי להסביר את מקרה פירודם.
לצערו של גבריאל, חסרונו בחיי משפחתו וחוסר תמיכתו הכלכלית הביאה לחייהם הצנועים של אשתו ושל בנו, קייל.
לאחר שדעתו של ג'ורדן נטרפה עליו בעקבות השמדת עירו קוסט סיטי, והוא השמיד את חיל הפקחים הירוקים ואת שומרי היקום תחת השפעתו של פאראלקס, ריינר נמצא בידי אחרון השומרים גאנטת.
ניתנה לו טבעת הכוח האחרונה שהעניקה לו את האפשרות ליצור כל סוג של מוצק או אנרגיה בעזרת כוח רצונו בלבד.
סיבותיו של גאנטת לבחירתו של ריינר מעולם לא הוסברו, מלבד העובדה שהוא היה במקום הנכון ובזמן הנכון.
בתחילה, ריינר התייחס לנשיאת טבעת הכוח בקלות דעת.
חברתו, אלכסנדרה דוויט, דרבנה אותו להיות אחראי יותר ועזרה לו להתאמן בתפקידו החדש כגיבור-על, אולם נרצחה בידי הנבל מייג'ור פורס.
אירוע זה דחף את ריינר לקחת את תפקידו בצורה רצינית יותר והוא שאף להיות הפקח הירוק הטוב ביותר שקיים.
הוא עבר לעיר ניו יורק במטרה לפתוח בחיים חדשים.
כילד, ריינר גדל על הרפתקאותיהם של סופרמן ובאטמן, אולם הכיר מעט מהרפתקאותיהם של הפקחים הירוקים מסקטור הארץ.
עד מהרה, כל זה השתנה כאשר הוא גילה שבאפשרות טבעת הכוח ליצור את כל אשר חפצה נפשו.
בעת קרב, הוא היה משתמש בכוחה של הטבעת כדי ליצור את מה שמוחו האמנותי דמיין: גיבורי על אחרים, דמויות אנימה ומיסטיות, רובוטי מכה וכלי נשק.
דבר זה הפך את פעולותיו לבלתי צפויות.
לאחר מעברו לניו יורק, ריינר הצטרף לשורות הטיטאנים הצעירים לתקופה מסוימת, אך בסופו של דבר הצטרף לליגת הצדק.
בתחילה, היו לו ולפלאש וולי וסט - שהיה רגיל לעבוד עם האל ג'ורדן מאז ילדותו - מספר התכתשויות.
אולם עם הזמן, וסט למד להכירו והפך לחברו הטוב ביותר.
למרבה ההפתעה, עוד אחד מתומכיו של ריינר היה באטמן, אליו התנהג בכבוד שאותו לא הפגין לשאר חברי הליגה (כולל לקודמיו ג'ורדן, גרדנר וסטוארט).
בנוסף, ריינר היה מעורב במערכת יחסים רומנטית עם ג'ייד ופיתח יחסי חברות עם הפקח הירוק מתור הזהב (אלן סקוט, אביה של ג'ייד), החץ הירוק (קונור הוק), ארסנל (רוי הרפר), הלוחם (גאי גרדנר) וג'ון סטוארט (שבזמנו היה פקח ירוק לשעבר).
במהלך הקריירה שלו כלוחם בפשע, נבליו של ריינר כללו את ד"ר פולאריס וד"ר לייט.
במהלך אירועי "מעגל האש" מתגלה כי ישות קוסמית בשם אובליביון (בתרגום לעברית: אבדון) עושה את דרכה לכדור הארץ לאחר שהתקיפה את כוכב הלכת ראאן.
לתדהמתו של ריינר, אובליביון זהה בדמותו לדמות ספרותית של נבל-על אותו יצר כשנאבק בפחד במהלך התבגרותו ללא אביו.
ליגת הצדק מנסה לעצור את היצור, וריינר חוזר לכדור הארץ כדי לקרוא לתגבורת, אך חברי הליגה נלכדים.
מבין גיבורי העל שנקראים לתגבורת נמנים פאוור גירל, אטום, פיירסטורם, אדם סטריינג' ומעגל האש, קבוצה של פקחים ירוקים ממציאויות חלופיות ותקופות זמן שונות.
ריינר מצא עצמו בתפקיד מנהיג הקבוצה, ופיצל אותה כדי להתמודד נגד משברים שונים להם גרם אוביליביון וכן למצוא דרך להביסו.
במרכזו של עימות, אובליביון מגלה לו כי הוא התגלמות ספקותיו ודחפיו האפלים של ריינר, שלבשו צורה מוחשית דרך כוחה של הטבעת.
עוד הוא מגלה, שריינר יצר את מעגל האש בתת-מודע שלו בהתבסס על מעלותיו החיוביות משום שהזדקק לעזרה - אלכסנדרה היא התגלמות יכולתו לאהוב, טאבין היא התגלמות אומץ ליבו, אלי היא התגלמות תקוותו, G.L.7177.6 הוא התגלמות הלוגיקה שלו, והאנטר ופורסט הם התגלמות דמיונו.
כאשר גיבורי העל מגלים זאת, הם מחליטים כי חברי הפקחים הירוקים ישובו למחשבתו של ריינר.
הדבר מעניק לריינר יותר כוחות מבעבר, והוא מגלה בעצמו חוזק פנימי, כעת כשחזרו אליו האספקטים השונים שבאישיותו.
לאחר מכן, ריינר מצליח להביס את אובליביון, ללכוד אותו חזרה במוחו ולשחרר את ליגת הצדק.
למשך תקופה מסוימת, ריינר קיבל כוחות אלוהיים כאיון, כשספג את הכוחות אותם השאיר האל ג'ורדן בשמש של כדור הארץ במהלך אירועי הלילה האחרון.
כוחות אלו גדלו והתמזגו עם האנרגיה ששוחררה עם הבסתו של אובליביון.
בעזרת כוחות אלו, ריינר יכול היה לכופף את המרחב, החלל והזמן והתאפשר לו, בין היתר, להיות נוכח במספר מקומות בו זמנית.
החיסרון היחיד בקיומו כישות כל-יכולה היה אי-יכולתו לישון וחוסר יכולתו להפריד את עצמו מאחריות עצומה זו.
במקום להקריב את אנושיותו, ריינר נטש את יכולותיו הכמעט-אלוהיות והעביר את כוחותיו החדשים לתוך סוללת הכוח הראשית של כוכב הלכת אואה, היכן שנוצרו שומרי היקום מחדש.
אולם, לפני שטיהר את כל כוחותיו כאיון, הוא שינה את טבעת הכוח שלו ויצר לעצמו מדי חיל חדשים המשקפים את בגרותו.
כעת, כשהוא שוב פקח ירוק, ריינר מוגבל שוב בכוחות דמיונו ורצונו.
לאחר מקרה אלימות על רקע מגדרי של חברו טרי ברג, ריינר הגלה עצמו לתקופת-מה בחלל.
לפני כן, הוא מינה את ג'ון סטוארט - שהחלים לאחרונה משיתוק - כמחליפו בליגת הצדק.
כאשר חזר, הוא מצא שחברתו ג'ייד החלה במערכת יחסים עם אחר.
הוא עוזב את ניו יורק ושב לחפש את מקומו בעולם, ולזמן מועט התגורר עם אמו.
מייג'ור פורס גורם לריינר להאמין כי אמו נרצחה על ידו, כשלבסוף ריינר נלחם נגדו ועורף את ראשו בקרב ביניהם בחלל.{{הערה|Green Lantern vol.3 #181}} הוא עוזב בשנית לעבר מרחבי החלל כאשר הוא מרגיש שהוא מהווה סכנה לכל מי שקרוב אליו.
במהלך אירועי גרין לנטרן: לידה מחדש, ריינר חוזר עם גופתו של ג'ורדן ועם גילוי טבעו האמיתי של פאראלקס - ישות חייזרית טפילה והתגלמותו הגשמית של הפחד, שהשתלטה על ג'ורדן וביצעה פשעים בשמו.
בעקבות כך, ניתן לריינר מעמד מיוחד בקרב שומרי היקום, שהחשיבו אותו כ"נושא הלפיד" - הפקח הירוק שהמשיך את ירושתם בתקופה אפלה בתולדות חיל הפקחים הירוקים.
המשבר האינסופי ושובו של איון
באירועי המשבר האינסופי, אלכסנדר לות'ר הבן מארץ-3 מגלה שאם המולטי-יקום היה קיים לולא התרחש המשבר בעולמות האינסופיים, קייל ריינר היה תושב ארץ-8, המקום בו התיישבו גיבורי העל לאחר אירועי המשבר.
כשג'ייד מתה במהלך מלחמת ראאן-תאנאגאר, היא מעבירה את כוחותיה לריינר, שהופך לאיון בשנית.
במיני-סדרה "איון: שומר היקום", נדמה שאיון אחראי להשמדתם של שני ציי ספינות ולתקיפתם הפראית של שני פקחים ירוקים, אך לריינר אין כל זיכרון אודות המעשים ונודע לו על כך רק כאשר הוא מותקף בידי צייד ראשים.
לאחר שהוא חוזה בממדי ההרס, ריינר מאבד שליטה ומוצא עצמו ליד כוכב הלכת מוגו, חבר החיל, שמשתמש בכוח הטבעת כדי לעזור לפקחים ירוקים בשעת צרה להחלים ולהכיר בבעיותיהם באמצעות השימוש בכלים השאובים מתת-המודע שלהם.
על מוגו, ריינר מדבר עם דמויות מעברו כאלכסנדרה, דונה וג'ייד, ונלחם במייג'ור פורס.
הוא מגלה שהוא יכול לתעל גם את האנרגיה מלב הכוכב וגם את האנרגיה מסוללת הכוח הראשית - אנרגיה חדשה הנקראת "כוח איון".
ג'ורדן מוצא את איון כאשר הוא משמיד כוכב לכת, אך מגלה שמדובר באלכסנדר נרו, שאומר לו שהקשר בינו לבין ריינר וכוחותיו החדשים התאפשר בזכות התערבותו של צד שלישי.
או אז, ג'ורדן וריינר מגלים ששומרי היקום שמו את ריינר במבחן כדי לבדוק כיצד הוא יתמודד עם הכוחות הללו בעקבות הענקת מעמדו המכובד כנושא הלפיד שלהם ויכולתו להקים מחדש את החיל אם יושמד בשנית.
הם מסבירים לו כי הוא לא יפטרל ברחבי החלל כמו שאר חברי החיל כי אם ייקרא למתן עזרה רק במקרים מיוחדים שהחיל לא יכול להתמודד עימם לבדו.
בנוסף, מתגלה כי אויב בלתי נראה תמרן את נרו לשחרר אנרגיה עצומה, אותה ריינר מפזר למה שנודע כיקום כיס.
עוד ריינר מגלה שהוא ניצוד בידי אויבים כאפיג'י, בן אנוש שהושפע לרעה מכוחם של המפקחים (קבוצה של תושבי כוכב מאלטוס שהתפצלו משומרי היקום).
לאחר שניקה את שמו מהמעשים בהם הופלל, ריינר לומד לדעת שאמו גוססת ממחלה לא ידועה.
הוא חוזר לביתו לאחר ששוגר לממלכה בין-ממדית, ומנסה להחיות מחדש את גופתה המתה בעזרת כוחותיו העצומים.
אולם, לבקשתה האחרונה של אמו, הוא נפרד ממנה בעצב ומאפשר לה למות בשלווה.
סינסטרו חוטף את ריינר מאואה באמצעות אחת מטבעות הכוח הצהובות החדשות שלו.
בבסיסו של חיל סינסטרו בקווארד, הוא מגלה לריינר כי הוא האחראי למותה של אמו והדביק אותה בווירוס מתוך שאיפה לשבור את רוחו של ריינר ולאפשר לו לשמש כמארחו החדש של פאראלקס.
עוד הוא מגלה, שאיון הוא למעשה ישות אנרגיה בדומה לפאראלקס ששואבת את כוחה מכוח רצון וכי ריינר שימש כמארחו ללא ידיעתו.
כוחותיו של ריינר מופשטים ממנו, ופאראלקס משתלט עליו.
חליפתו החדשה של ריינר כפאראלקס היא שילוב בין מדי חיל סינסטרו, מדיו של ריינר ושריונו של האל ג'ורדן בזמן שפעל כפאראלקס.
הוא מצטרף לשורותיהם והופך לאחד מחייליו של אנטי-מוניטור.
פאראלקס, בגופו של ריינר, לוכד את האל ג'ורדן, ג'ון סטוארט וגאי גרדנר ומביאם לקווארד.
הוא גורם לריינר לחיות מחדש את הרגע היחיד בו הרגיש פחד - כאשר מת אביו.
פאראלקס מרחיב ואומר שמאז שפלש למוחו של ריינר, נמצאת ברשותו יצירתיות אינסופית לשימושו הזדוני.
במהלך קרב עם חיל הפקחים הירוקים שהגיע להציל את הפקחים הלכודים, פאראלקס הורג את ג'ק טי צ'אנס ומרסק את טבעת הכוח שלו בטרם היא תחפש מועמד אחר במקומו.
הוא מגלה להם כי משאלתו המעוותת של ריינר היא להיות הפקח הירוק האחרון ולפיכך המיוחד מכולם.
לפני שהוא מצליח להרוג את גאי גרדנר, הוא נעצר על ידי הפקחים האחרונים ששרדו וישותו של איון.
או אז, ישות הפחד מובילה את חיל סינסטרו כהכנה למתקפה על העיר קוסט סיטי.
נרמז על ידי שומרי היקום, כי עקב השתלטותו של פאראלקס על ריינר, אין הוא נועד להפוך לאיון.
חוברת Parallax'' מספטמבר 2007 מביאה את קורותיו של ריינר בעת שהיה כלוא תחת השפעתו של פאראלקס.
כשהוא כלוא בתת-מודע של עצמו, ריינר מתבונן במעשיו ובדבריו של פאראלקס כאשר הוא עצמו עומד מהצד ומנוע מלעשות דבר בתוך כלא שיצר לעצמו - ביתה של אמו.
החפץ המזוהה היחיד בבית הוא ציור ישן ממקור בלתי ידוע והשייך לאמו.
בשעה שהוא צופה בפאראלקס מתקיף את חיל הפקחים הירוקים, זה האחרון מבקר את ריינר, שהופך לאיון ונלחם בו.
פאראלקס מתקיף אותו וגורם לו לאבד את ישותו של איון.
או אז, ריינר יוצר לעצמו טבעת כוח ומופיע במדיו המקוריים, אך מובס לאחר קרב אצילי נגדו.
פאראלקס מקניט את ריינר ומלגלג על חוסר האונים שלו תוך שימוש בפחדיו הגדולים ביותר - אכזבת האנשים הסומכים עליו, במיוחד הנשים שבחייו.
רוב הנשים עימן היה קייל בקשר מתו או שנפגעו בעקבות קרבתו אליו, והדבר גורם לו לרגשות אשם, צער ואחריות שבסופו של דבר מאפשרים לפאראלקס להשתלט עליו.
ריינר מוצא לבסוף נקודת מוצא לפחדיו וסיבה לתקוותו בדמות ציורה של אמו, דרכו הוא מתהלך בשדה לעבר כוכב ירוק ובהיר.
בקוסט סיטי, פאראלקס מאיים על חיי משפחתו של האל ג'ורדן, שמתעמת מולו מלא זעם על הניסיון לרצוח את אחיו ועל אחיזתו בריינר.
ג'ורדן מצליח להכות בפאראלקס, אך מאבד את טעינת הטבעת בטרם מביס אותו לגמרי.
פאראלקס מנצל את חולשתו של ג'ורדן ומשתלט גם עליו.
בינתיים, חבר החיל ג'ון סטוארט מורה לחבר משמר הכבוד גאי גרדנר להשיב את הציור אותו הזכיר ריינר בתחילת אירועי "מלחמת חיל סינסטרו" - ציור המונח בביתה של אמו ובו נראה ילד מתהלך בשדות.
גרדנר חוזר ומציג את הציור בפני פאראלקס.
או אז, ג'ורדן - נקודת האור הירוקה אותה ראה ריינר כשהוא כלוא בתוך פאראלקס - עוזר לו להילחם בישות הפחד עד אשר שניהם משתחררים מאחיזתו.
כשפאראלקס מנסה לתקוף את חברי החיל, שומרי היקום לשעבר גאנטת וסאיד מופיעים כשברשותם ארבע סוללות כוח ולוכדים אותו בתוך כולן.
גאנטת אומר שפעולתו האחרונה כשומר יקום היא לתת לריינר את טבעת הכוח שלו.
הוא שואל את ריינר אם הוא מוכן לשוב לתפקידו הקודם כפקח ירוק לאחר ששימש כמארחו של איון וריינר מסכים.
כשג'ורדן וריינר נאבקים בסינסטרו, ידו נמצאת על העליונה כאשר אחד מציידי האדם סופג את האנרגיות של טבעות הכוח, אולם כאשר חיל הפקחים הירוקים מביס את סייבורג סופרמן, ציידי האדם מושבתים באופן פתאומי וג'ורדן משתמש בגולגולתו של אחד מהציידים כדי לספוג את כוחו של סינסטרו.
השניים נלחמים נגד הקורוגרי העריץ ומביסים אותו.
לאחר המלחמה, ריינר הופך לחבר משמר הכבוד של החיל ומצוות לגאי גרדנר.
הוא נשלח לייעץ לסודאם יאט, הפקח הירוק מארץ-3, שהופך למארחו החדש של איון, כאשר כוחותיו אינם קשורים לאלה של לב הכוכב.
ריינר וגרדנר מחליטים לעבור לאואה, מה שיאפשר להם לבצע את תפקידם בצורה טובה יותר.
מאז בחירתו לחבר משמר כבוד, ריינר משמש כפותר הבעיות של החיל, והוא משתתף במשימות כמו הבסתם של חברי חיל סינסטרו מונגול וקריב.
באירועים המובילים לאירועי המשבר האחרון, ריינר הוא אחד מאותם 'חריגים' המסווגים כמסוכנים ליקום בידי המוניטורים, קולקטיב של 52 ישויות קוסמיות שנולדו לאחר שכדור הארץ פוצל ל-52 כדורי ארץ.
מבין השמות המופיעים ברשימה נמנים גם ג'ייסון טוד, דואלה דנט והוונדר גירל לשעבר דונה טרוי.
הוא מצטרף לטרוי, טוד, בוב המוניטור וג'וקסטר בחיפושם אחר ריי פאלמר.
לאחר מלחמת חיל סינסטרו, ריינר מופיע בחוברות הקומיקס כשהוא עוטה מדים חדשים, שילוב בין מדי העבר שלו ואלמנטים נוספים מהמדים המקוריים.
לאחר הבסתו של דארקסייד בסוף אירועי המשבר, ריינר מצטרף לדונה ולפאלמר כשומרי הגבול של המולטי-יקום.
בהמשך תפקידיו כחבר משמר הכבוד של חיל הפקחים הירוקים, ריינר עובר לאואה יחד עם גאי גרדנר.
הוא מתחיל במערכת יחסים אסורה עם סוראניק נאטו, שכן אחד מחוקי הספר של אואה אוסר על מערכות יחסים בין פקחים ירוקים.
הוא היה מעורב במבוא לאירועי "הלילה האפל ביותר", היה בין הראשונים לפגוש באחת מכוכבות הספיר, ונלחם באואה לאחר ששומרת היקום לשעבר סקאר ארגנה בריחה מהכלא של כמה מחברי חיל סינסטרו.
לאחר הבריחה, חיל אלפא לנטרן מקבל פקודה לגזור את דינם של חברי חיל סינסטרו ואסירים אחרים.
ריינר וגרדנר מתנגדים לכך, בציינם בפני שומרי היקום והאלפא לנטרנים שמעשים אלו יובילו את החיל לדרך אפלה.
אולם, השומרים מתעלמים מאזהרה זו ומציבים את ריינר ואת גרדנר חזרה בכדור הארץ.
השניים חוזרים לאואה לאחר שהות קצרה בעולמם, והם נתקלים בשובל עצום של טבעות כוח שחורות, אשר עושה את דרכו לאואה ומחייה מחדש חברי חיל מתים, כולל את חברתו לשעבר של ריינר, ג'ייד.
ריינר לומד כי חברי החיל המתים הם חיקוי מעוות שלהם ולא האנשים אשר היו, והוא מנסה להשמידם אך ג'ייד מענה אותו בדימויים כוזבים של אנשים אותם אכזב ריינר בעבר.
לבסוף, ג'ייד מושמדת בידי סוראניק נאטו.
במהלך התקפתו של חיל הפקחים השחורים על סוללת הכוח הראשית באואה, סוללת הכוח הפנימית של צ'סלון, חבר האלפא לנטרן, נפרצת.
ביודעו כי הסוללה עומדת להתפוצץ, קייל מקריב את עצמו בכך שהוא תופס את הסוללה ומשמיד בעזרתה כמה שיותר פקחים שחורים, לא לפני שמתוודה בפני נאטו על אהבתו כלפיה.
טבעות כוח שחורות מנסים להחיות מחדש את ריינר כפקח שחור, אך הן מושמדות בידי חברי החיל, מונק משבט אינדיגו ומירי ריאם מכוכבות הספיר, שכוחה הוא התגלמות האהבה.
ריאם, שחשה בסכנה לאהבתו של ריינר לסוראניק נאטו, משתמשת בכוחה כדי לחבר בין ליבו לליבה של נאטו, ומשיבה אותו לחיים.
במסעו לכדור הארץ, ריינר נלחם בגרסת הפקחים השחורים לאלכסנדרה דוויט, ועוזר להביס את מנהיג הפקחים השחורים נקרון.
בהמשך לאירועי "הלילה האפל ביותר", כמה מהפקחים השחורים מוחזרים לחיים, ביניהם גם ג'ייד.
כאשר שומר היקום לשעבר קרונה מתקיף את אואה, הוא מחדיר את פאראלקס חזרה לסוללת הכוח הראשית, ומאפשר שליטה בפקחים הירוקים דרך פחד.
עקב ניסיונו הקודם עם ישות הפחד, ריינר הוא בין היחידים המסוגל להתנגד להשפעתה, אך נאלץ לוותר על טבעת הכוח שלו כדי לא לאבד שליטה.
הוא וג'ון סטוארט יורדים למחתרת ופוגשים בגאי גרדנר ובהאל ג'ורדן, המחזיק בטבעות הכוח של מנהיגי חילות הצבעים.
ריינר מקשיב לעצתו של גאנטת בנוגע לתקוותיו, ובוחר בטבעת הכוח הכחולה של סיינט ווקר, בעוד ג'ורדן בוחר בצהובה של סינסטרו, גרדנר בוחר באדומה של אטרוסיטוס, וסטוארט בוחר באינדיגו של אינדיגו-1. אולם, לטבעת הכוח הכחולה יש אפקט של הטענת טבעות הכוח של הפקחים הירוקים התוקפים, מה שמחבל בניסיון ההגנה שלהם.
בשעה שג'ורדן וגרדנר מגיעים לאואה כדי להסיר את פאראלקס מסוללת הכוח הראשית, ריינר וסטוארט מנסים לשחרר את כוכב הלכת מוגו משליטתו של קרונה.
על הדרך, ריינר מגלה כי בכוחה של טבעת הכוח הכחולה להראות לפקחים ירוקים את תקוותיהם ובכך לשחרר אותם משליטתו של קרונה.
אולם, כוחה אינו משפיע על מוגו, שבליבתו נותרו שרידי אנרגיה של הפקחים השחורים.
ריינר מביט באימה כאשר סטוארט סופג את אנרגיית הפקחים השחורים, יחד עם אנרגיית הפקחים הירוקים, ובעזרתם משמיד את מוגו.
השניים נפגשים בשנית עם גרדנר וג'ורדן, ובעזרת הכוחות המשולבים של הספקטרום הרגשי מנפצים את סוללת הכוח הראשית ומשחררים את פאראלקס.
ארבעת הפקחים הירוקים עונדים מחדש את טבעות הכוח הירוקות שלהם ומתכוננים לעימות סופי עם קרונה.
בקרב האחרון, ג'ורדן לוקח את ריינר לספר השחור וגורם לו לצייר ציור של סינסטרו, קרול פריס ושאר הפקחים הכלואים, מה שמשחרר אותם מכלאם.
לאחר המלחמה, קייל וסוראניק מתמודדים עם מערכת היחסים שלהם.
השניים, יחד עם טומאר-טו, מועברים לכוכב חייזרי שנפל קורבן לזעמה של כוכב הספיר מירי-ריאם.
הפקחים מכניעים אותה, אך היא אומרת שלא הרגה אף אחד ורק הרסה רכוש מתוך מטרה לאחד בין קייל לסוראניק ולפתור את בעיותיהם המשותפות.
היא מזכירה להם כי היא השתמשה בקריסטל שלה כדי לגלות להם את אהבתם האמיתית.
אולם, קייל מתוודה שראה את ג'ייד כאהבתו האמיתית, ולא סוראניק.
הוא מצטדק בכך שג'ייד מתה ועליו להמשיך הלאה, אך הדבר מכעיס את סוראניק, שנפרדת ממנו ואוסרת עליו להיכנס למגזר שלה.
לאחר מלחמת הפקחים הירוקים, ריינר ממשיך למלא את תפקידו בכדור הארץ ומשתמש במבני האנרגיה המוכרים שלו כדי להציל עובדי בנייה שנלכדו בתאונה.
במקום אחר ביקום, טבעות הכוח של מנהיגי החילות (האדומה, האינדיגו, הסגולה והצהובה) יוצאות מכלל פעולה ועושות את דרכן במפתיע לסקטור הארץ.
אחרי שריינר מציל את עובדי הבנייה, ארבע הטבעות מגיעות אליו וכל אחת קובעת כי הוא המשתמש שלה.
ריינר מבולבל מעצם הופעתן, והוא נאלץ להתעמת מול סגניהם של מנהיגי החילות, שאיתרו את טבעות הכוח ומופיעים כדי להשיב אותן.
כשריינר נלחם בארבעת הפקחים, טבעת כוח כחולה מופיעה וקובעת כי ריינר הוא משתמשה.
מעט לאחר מכן מופיע סיינט ווקר לאחר שאיתר את מסלולה של הטבעת לריינר, ועוזר לריינר להגיע לאואה כדי להבין את פשר ההתרחשות.
בדרכם, טבעת כוח כתומה מגיעה אל ריינר, וסיינט ווקר אומר שמכיוון ורק משתמש אחד קיים שעונד את טבעת הכוח הכתומה, פירוש הדבר כי אותו משתמש מת.
באואה, ריינר מנסה לדבר עם גאנטת, אך הוא מגלה ששומרי היקום הסירו ממנו את כל הרגשות שהיו קיימים בו והוא מתנהג כמותם.
כאשר השומרים מנסים ללכוד את ריינר ולגלות בכוח מדוע הפקח הירוק הפך למגנט של טבעות הכוח השונות, שש הטבעות כופות את עצמן עליו והוא הופך לישות הראשונה שעונדת את כל שבע טבעות הכוח של החילות השונים.
למרות הצלחה ראשונית, גופו של ריינר אינו יכול לעמוד בעומס אחזקתן.
חמש טבעות מתוכן מושמדות, מה שמותיר את טבעת הכוח הכתומה והירוקה על אצבעותיו.
גאנטת מנסה להסיר את טבעת הכוח הירוקה ממנו ולשחרר אותו מתפקידו, אך הטבעת מגיבה באלימות לנוכח הניסיון להסירה.
טבעת הכוח הכתומה מתבררת כמבנה אנרגטי של הפקח הכתום גלומולוס, שמבקש עזרה מריינר.
שאר הפקחים השונים מופיעים כדי לעזור לו או להתקיפו.
כששומרי היקום מתקיפים בכוח את הפקחים פרט לגלומולוס, הסוכן הכתום לארפליז עצמו מגיע ומתקיף את השומרים, כשהוא מלווה בשומרת היקום לשעבר סאיד.
כשריינר שומע את סאיד אומרת שקיימת דרך להשיב את גאנטת לקדמותו, הוא מצטרף לשאר הפקחים ונמלט מהשומרים, ובכך למעשה מתפטר מתפקידו כשטבעת הכוח עדיין נמצאת ברשותו.
הוא מדבר עם לארפליז, שאומר לו כי הסיבה שבעטיה טבעות הכוח נמשכו לריינר היא משום שספינת חלל מסתורית הגיעה ליקום ולארפליז שלח את גלומולוס לחקור זאת.
הקבוצה החדשה מחליטה לחקור את האיום החדש.
כשהם מותקפים בידי המלאך העוצמתי אינוויקטוס, שקובע כי כל אלה המחזיקים בטבעות כוח הם רעים מיסודם, ריינר שולח מסר לשאר הפקחים על ידי שכנוע הטבעת להתחבר לרגשות התקווה, הפחד והחמלה שבו ובכך להגביר את תדר הגל.
קייל מרטין צ'נדלר הוא שחקן קולנוע וטלוויזיה אמריקאי, זוכה פרס אמי.
צ'נדלר הוא כוכב הסדרות "מהדורה מוקדמת" ו"אורות ליל שישי".
צ'נדלר נולד בבאפלו, ניו יורק, בנם הרביעי של סאלי ואדוארד צ'נדלר.
הוא גדל בחווה משפחתית בעיר לונגוויל שבג'ורג'יה, למד במכללה הפרטית "אקדמיית ג'ורג' וולטון" וב"אוניברסיטת ג'ורג'יה".
הופיע לראשונה בסדרת טלוויזיה ב-1990, בשמונה פרקים בסדרה הצבאית אודות מלחמת וייטנאם "סיור של חובה".
שיחק בתחילת שנות ה-90 בתפקיד הראשי בסדרת הדרמה "חזית הבית" בתור שחקן הבייסבול ג'ף מיטקלאף.
זכה לפרסום גדול בזכות תפקידו בארבע שנות סדרת הדרמה "מהדורה מוקדמת", בה גילם תושב שיקגו, בשם גארי הובסון, שמקבל את העיתון היומי - יממה לפני שהן קורות.
על תפקידו זה זכה בפרס סאטורן לשחקן ראשי בסדרת דרמה.
על תפקידו זה היה מועמד פעם אחת לפרס אמי.
הופיע בתפקיד אורח בסדרת הדרמה "האנטומיה של גריי", בתור החבלן דילן יאנג.
צ'נדלר התפרסם בשנים האחרונות בעיקר בדרמת הספורט "אורות ליל שישי", בדמות מאמן הפוטבול של קבוצת התיכון "הפנתרים" אריק טיילור.
על תפקידו זה היה מועמד שלוש פעמים ברציפות לפרס אמי לשחקן הטוב ביותר בתפקיד דרמטי, וב-2011 אכן זכה בפרס.
באוקטובר 2024, פורסם כי צ'נדלר יככב בתפקיד האל ג'ורדן בסדרה "לנטרנים" של HBO, המבוססת על הקומיקס "גרין לנטרן".
צ'נדלר החל דרכו בקולנוע ב-1992 בדרמה "ארץ טהורה", כבאדי ג'קסון, חברה של האמרגנית לולה רוג'רס (לסלי אן וורן).
ב-2005 שיחק בפנטזיה שוברת הקופות של פיטר ג'קסון "קינג קונג" בתור שחקן סרטי ההרפתקאות ברוס באקסטר.
הוא השתתף לאחר מכן בדרמת הפעולה "הממלכה" בתור הסוכן המיוחד פרנסיס מאנר ובמותחן המדע בדיוני "כשהעולם עמד מלכת" בתור הסוכן הממשלתי ג'ון דריסקול.
ב-2011 שיחק צ'נדלר בתפקיד הראשי של השוטר ג'ק לם בהפקתם של ג'יי ג'יי אברהמס וסטיבן ספילברג "סופר 8".
צ'נדלר נשוי לתסריטאית קת'רין צ'נדלר ואב לשתי בנות, בהן השחקנית סידני צ'נדלר.
ראש העיר של קינגסטאון (2021–הווה)
קייל איגן ריצ'רדס היא שחקנית, פילנתרופית ואישיות טלוויזיונית אמריקאית-יהודייה.
ב-1972 הוריה נפרדו ולאחר מכן נישאה אמה עוד פעמיים נוספות, אחותה היא השחקנית קים ריצ'רדס ואחותה למחצה מנישואיה הראשונים של אמה היא השחקנית קאתי הילטון.
האחייניות שלה הן פריס הילטון ומעצבת האופנה ניקי הילטון, וגיסה הוא איש העסקים ויורש רשת המלונות הילטון, ריצ'רד הילטון.
ריצ'רדס החלה את קריירת המשחק שלה בגיל 6 בסדרה "בית קטן בערבה" לצד אחותה קים בתפקיד אלישה, בתו המאומצת של מר אדוארדס.
היא הופיעה במהלך שנות ה-70 במספר סרטי אימה כגון: "המכונית", "נאכלו חיים" ו-"ליל המסכות" כאחת הילדות שלורי סטרוד שמרה עליהן ואף הופיעה בדרמת האימה של דיסני, "The Watcher in the Woods" לצד בטי דייוויס ולין-הולי ג'ונסון.
בשנים 1998–2006 הופיעה ריצ'רדס בסדרה ER בתפקיד דורי האחות ובנוסף שיחקה במספר תפקידי משנה בסדרות טלוויזיה כגון:"National Lampoon's Pledge This!", "בוורלי הילס 90210" ו"עולמו המופלא של דיסני", היא כיכבה לצד אחייניתה פריס הילטון במספר פרקים של תוכניות המציאות "החיים הפשוטים" ו"חברה הכי טובה לנצח" ובסרט "פריס הילטון מלכת הקולג'".
ב-2010 החלה להופיע לצד אחותה קים ומשפחתה בתוכנית המציאות "עקרות בית אמיתיות: בוורלי הילס" בתוכנית זו עוקבים אחר נשים עשירות מארצות הברית ואחר אורח חייהם הראוותני.
בשנת 2017 השתתפה בגרסת הVIP של תוכנית המציאות "המתמחה" בעונתה השמינית והאחרונה, בהגשת ארנולד שוורצנגר.
בשנת 2021 גילמה את לינדזי וואלאס בסרט אימה "האלווין 2: הנקמה", הסרט ה-12 בסדרת סרטי "ליל המסכות".
בשנת 2024 שיחקה בסרט הנעורים הרומנטי "חתונה יפהפייה" (אנ'), המשך לסרט "אסון יפהפה" שיצא שנה לפני כן והוא מבוסס על הרומן באותו שם מאת הסופרת ג'יימי מקגווייר.
בשנות ה-80, היא יצאה עם השחקן סי תומאס האוול.
ב-1988, בגיל 19, נישאה ריצ'רדס לבן זוגה מההתיכון, גורייש אלג'ופרה מאינדונזיה בזמן שהייתה בהריון עם בתם פארה בריטני (נולדה ב-31 באוקטובר 1988), אך הם נפרדו ב-1990 והתגרשו שנתיים לאחר מכן.
ריצ'רדס הכירה את בעלה השני, מאוריסיו אומנסקי, סוכן נדל"ן בלוס אנג'לס, בשנת 1994. בני הזוג התחתנו ב-20 בינואר 1996, כאשר ריצ'רדס הייתה בחודש הרביעי להריונה.
בתם, אלקסיה סימון, נולדה ב-18 ביוני 1996. לבני הזוג יש שתי בנות נוספות, סופיה קיילי (נולדה ב-18 בינואר 2000) ופורשיה (נולדה ב-1 במרץ 2008).
ריצ'רדס התגיירה ליהדות אורתודוקסית מודרנית כאשר נישאה לאומנסקי.
היא משתתפת באירועים במרכז הקבלה בלוס אנג'לס.
קייל בעלת דרכון ואזרחות ישראלית משנת 2006.
היא מתגוררת עם בעליה וילדיה בשכונת אנסינו באזור עמק סן פרננדו בלוס אנג'לס, קליפורניה.
ב-3 ביולי 2023, מגזין "פיפל" דיווח שריצ'רדס ואומנסקי נפרדו לאחר 27 שנות נישואים.
מאוחר יותר פרסמו בני הזוג הצהרה משותפת אשר הכחישה שהם מתגרשים, אך הודו כי הם עוברים תקופה קשה בנישואיהם.
קייל טרל לאורי הוא כדורסלן אמריקאי, המשחק בעמדת הרכז בקבוצת פילדלפיה 76' מליגת ה-NBA.
לאחר שנתיים באוניברסיטת וילאנובה נלקח לאורי בבחירה ה-24 של דראפט ה-NBA 2006, על ידי ממפיס גריזליס.
במשחק הפותח של העונה נגד ניו יורק ניקס, לאחר שדיימון סטודמאייר נפצע בתחילת המשחק, שיחק לאורי במשך 28 דקות שבהן קלע 6 נקודות, קלט 10 ריבאונדים, מסר 3 אסיסטים, חטף פעמיים וחסם פעם אחת.
עם זאת, עונת הרוקי שלו הסתיימה לאחר 10 משחקים בלבד לאחר ששבר את פרק כף היד במשחק נגד קליבלנד קאבלירס.
לאורך העונה הוא קלע 5.6 נקודות, קלט 3.1 ריבאונדים ומסר 3.2 אסיסטים בממוצע למשחק.
בפברואר 2009, לאחר כשנתיים וחצי בממפיס, הועבר לאורי ליוסטון רוקטס בטרייד משולש, בו הייתה מעורבת גם אורלנדו מג'יק.
לאחר עונת חתם לאורי על הצעת חוזה של 23 מיליון דולר למשך 4 שנים מקליבלנד קאבלירס, אך שבוע לאחר מכן השוו הרוקטס את הצעתם של הקאבלירס.
בעונת שימש לראשונה כשחקן חמישייה קבוע ביוסטון, ורשם ממוצעים של 13.5 נקודות ו-6.7 אסיסטים למשחק.
ב-16 בפברואר 2011 שבר את שיאו האישי, כשקלע 36 נקודות במשחק מול קבוצת עיר ילדותו, פילדלפיה 76'; במשחק קלע לאורי את כל 11 הזריקות הראשונות שלו, וסיים עם 13 מ-16 מהשדה.
ב-20 במרץ 2011 קלע לאורי 28 נקודות, מסר 10 אסיסטים וקלט שיא קריירה של 11 ריבאונדים בניצחון ביתי על יוטה ג'אז בתוצאה 110–108, ובכך השיג את הטריפל דאבל הראשון בקריירה שלו.
ב-11 ביולי 2012 הועבר לאורי בטרייד לטורונטו ראפטורס, בתמורה לגארי פורבס ובחירת דראפט עתידית בסיבוב הראשון.
בעונת נבחר לראשונה בקריירה להשתתף במשחק האולסטאר של ה-NBA, ובעונה העוקבת נבחר לחמישיית השלישית של העונה וסייע לטורונטו להעפיל לגמר האזור המזרחי, לראשונה בתולדותיה.
ב-26 בפברואר 2016 שבר את שיאו האישי, כשקלע 43 נקודות במשחק מול קליבלנד קאבלירס.
בעונת זכה לאורי עם טורונטו באליפות ה-NBA הראשונה בתולדותיה, לאחר שגברה על גולדן סטייט ווריורס בסדרת הגמר בתוצאה 4–2. במשחק השישי של סדרת הגמר הצטיין לאורי, כשקלע 26 נקודות, מסר 10 אסיסטים, אסף 7 ריבאונדים וחטף 3 פעמים.
לאחר 9 עונות רצופות עם הראפטורס, סיכם לאורי על חוזה ל-3 שנים במיאמי היט, והועבר אליה בעסקת "החתמה והעברה" תמורת גוראן דרגיץ' ופרשס אצ'יווה.
קייל טרל היינס הוא כדורסלן עבר אמריקאי.
זכה 4 פעמים באליפות היורוליג: פעמיים עם קבוצת אולימפיאקוס ופעמיים עם קבוצת צסק"א מוסקבה
לאחר קריירת כדורסל המכללות, היינס לא דורג בדראפט ה-NBA לעונת 2008. הוא חתם בקבוצה האיטלקית סוסיאטה ורולי, שם שיחק שתי עונות בליגה האיטלקית השנייה.
עם ורולי, הוא זכה בשני גביעי הליגה האיטלקית השנייה בעונות 2009 ו-2010 וזכה בתואר ה-MVP במסגרת טורניר הגביע לעונת 2009.
באוגוסט 2010, חתם היינס לחוזה של שנה אחת בקבוצה ברוז במברג המשחקת בליגת העל הגרמנית בכדורסל.
עם ברוז, הוא זכה בגביע הגרמני בכדורסל ובאליפות הליגה.
הוא נבחר ל-MVP של סדרת הגמר ב-2011. הוא גם נבחר ל-MVP של משחק האולסטאר הגרמני באותה עונה.
ביולי 2011, הוא חתם בקבוצה אולימפיאקוס מליגת העל היוונית בכדורסל.
עם אולימפיאקוס, הוא זכה באליפות היורוליג שנתיים ברציפות ב-2012 ו-2013 ובאליפות בליגה היוונית לעונת 2012. הוא תרם באופן משמעותי לקבוצתו בכל הליגות בהם אולימפיאקוס השתתפה, גם מבחינה התקפית וגם מבחינה הגנתית.
הוא רשם הופעות ראויות לציון ברמות הגבוהות באירופה, בהתחשב בגובהו הנמוך יחסית לסנטר-פורוורד.
ב-24 ביוני 2013, היינס ביטל את החוזה שלו עם אולימפיאקוס.
ב-28 ביוני 2013, היינס חתם על חוזה של שנתיים בקבוצת הפאר צסק"א מוסקבה מליגת העל הרוסית בכדורסל.
היינס סיים את העונה עם זכייה באליפות הליגה המאוחדת של VTB לאחר ניצחון 3-0 על חימקי מוסקבה בסדרת הגמר.
ב-17 ביוני 2015, הוא חתם על הארכת חוזה בצסק"א לשנתיים.
ב-16 ביוני 2017, שוב האריך את החוזה עם צסק"א בשנתיים נוספות.
במאי 2018, הוא נבחר כשחקן ההגנה של היורוליג לעונת 2017/2018.
בספטמבר 2024 הודיע על פרישה.
קייל אנדרו ווקר הוא כדורגלן אנגלי המשחק בעמדת המגן הימני בברנלי מהפרמייר ליג ובנבחרת אנגליה.
ווקר זכה בתואר הכדורגלן הצעיר של השנה בליגה האנגלית לעונת 2011/2012.
ווקר נולד בשפילד, אנגליה, בן לאם אנגלייה לבנה ולאב אפרו-ג'מייקני.
הוא הצטרף לקבוצת הילדים של שפילד יונייטד במסגרת פרויקט בעיר הולדתו שפילד המשלב ילדים ונוער בכדורגל המקומי כחלק ממלחמה בגזענות.
הוא המשיך להתקדם בקבוצות הגיל השונות בקבוצה עד שנת 2008 אז נכלל בסגל קבוצת המילואים של המועדון.
בנובמבר 2008 עבר בהשאלה לקבוצת נורת'האמפטון טאון מהליגה השלישית לתקופה של חודשיים, בה ערך תשע הופעות ליגה.
ווקר שב מההשאלה לקבוצה הבוגרת של שפילד יונייטד, ששיחקה אז בליגת המשנה, להמשך עונת , וערך את הופעת הבכורה שלו במשחק גביע ה-FA מול לייטון אוריינט.
בעקבות סדרת פציעות של שחקני הרכב, ווקר נכלל במפתיע בהרכב הפותח של קבוצתו בשני משחקי הסיום של העונה.
הופעת הבכורה שלו בליגה התקיימה מחזור אחד לסיום העונה, ב-25 באפריל בניצחון 0–1 על סוונסי סיטי.
ווקר פתח גם במשחק שלאחריו, ובשניהם עזר לקבוצתו לשמור על שער נקי.
בעקבות היכולת שהפגין, ווקר נכלל בהרכב הקבוצה גם לצמד משחקי חצי גמר פלייאוף ההעפלה, וגם במשחק הגמר בו הפסידה קבוצתו לברנלי בתוצאה 0–1.
ב-22 ביולי 2009 נרכש ווקר, יחד עם חברו לקבוצה קייל נוטון, על ידי קבוצת טוטנהאם הוטספר מהפרמייר ליג בסכום כולל של תשעה מיליון ליש"ט.
כחלק מהסכם ההעברה הוא הושאל בחזרה לשפילד לעונת .
ווקר היה לשחקן הרכב פותח בכל חציה הראשון של העונה.
ב-1 בפברואר 2010, בימים האחרונים של חלון ההעברות, הוא הוחזר במפתיע לסגל טוטנהאם כמחליף לאלן האטון שהושאל באותו היום לסנדרלנד.
ב-27 במרץ 2010, חודשיים לפני יום הולדתו העשרים, ערך ווקר את הופעת הבכורה שלו בפרמייר ליג, בניצחון קבוצתו 0–2 על פורטסמות'.
לקראת עונת ווקר הושאל לקווינס פארק ריינג'רס מליגת המשנה לתקופה של חצי שנה, והיה בה לשחקן הרכב פותח.
בינואר 2011, עם סיום תקופת ההשאלה, שוב הושאל ווקר, הפעם לאסטון וילה מהליגה הבכירה.
הוא כבש את שער הבכורה שלו כבר במשחק הבכורה שלו בקבוצה, מול קבוצת נעוריו שפילד יונייטד בגביע האנגלי כבר בדקה התשיעית.
פחות מחודש אחר כך, כבש ווקר את שער הליגה הראשון שלו בקריירה, במשחקה של קבוצתו מול פולהאם.
עם סיום תקופת ההשאלה, לקראת עונת , ווקר חזר לטוטנהאם.
על אף רצונו לעבור באופן קבוע לאסטון וילה, על מנת להיות שחקן הרכב פותח, מאמן הקבוצה הארי רדנאפ בחר שלא לשחרר אותו.
ווקר, שחתם בסופו של דבר על הארכת חוזה עד שנת 2016, הפך לשחקן הרכב פותח בקבוצתו באותה העונה, כשרשם את מספר ההופעות הרב ביותר במדי קבוצתו, עם 37 הופעות ליגה ו-47 בכל המסגרות.
ב-2 באוקטובר כבש ווקר את שער הניצחון של קבוצתו במשחק הדרבי של צפון לונדון מול ארסנל, שהסתיים בתוצאה 1–2.בזכות יכולתו הגבוהה זכה השחקן בתואר הכדורגלן הצעיר של השנה בליגה האנגלית, מתוך רשימת מתמודדים שכללה בין היתר את סרחיו אגוארו, דני וולבק, דניאל סטארידג' ושחקן קבוצתו גארת' בייל.
בנוסף, נבחר בקבוצת השנה של הליגה האנגלית.
לקראת סיום העונה כבש את שערו השני בקבוצה, בניצחון הביתי 0–2 על בלקברן רוברס.
עם סיום העונה, אותה סיימה טוטנהאם במקום הרביעי, זכה ווקר לחוזה חדש לחמש שנים, עד לשנת 2017.
בעונת הוסיף ווקר להיות שחקן מפתח בהגנת טוטנהאם, כששיחק בכל משחקי הליגה בסיבוב הראשון למעט משחק אחד.
ווקר שיחק 90 דקות בניצחון 2–3 של קבוצתו על מנצ'סטר יונייטד באולד טראפורד, שהיה ניצחונה הראשון של טוטנהאם באולד טראפורד מזה 23 שנים.
ווקר וקבוצתו סיימו את העונה במקום החמישי בטבלה, והגיעו עד לרבע גמר הליגה האירופית.
בספטמבר 2013 צולם ווקר כשהוא שואף גז צחוק, במסיבה פרטית בה נכח, והתנצל על האירוע.
חודשים ספורים אחרי פתיחת עונת , האריך ווקר את חוזהו פעם נוספת בטוטנהאם, עד לשנת 2019. בסיום עונת 2016/17 ווקר נכלל בנבחרת העונה של הפרמייר ליג.
ב-14 ביולי 2017 חתם ווקר חוזה ל-5 שנים במנצ'סטר סיטי תמורת סכום העברה המוערך בכ-50 מיליון ליש"ט.
ב-24 בינואר 2025 הושאל ווקר למילאן מהסרייה א' עד לסיום העונה.
ב-5 ביולי 2025 חתם ווקר בברנלי שעלתה לפרמייר ליג על חוזה לשנתיים.
במהלך עונת , זומן ווקר לסגל נבחרת אנגליה על ידי המאמן פאביו קאפלו, אך לא זכה לשחק עקב פציעות.
עם סיום העונה, נבחר לייצג את הנבחרת הצעירה של אנגליה באליפות אירופה עד גיל 21 שנערכה בדנמרק.
על אף הופעתה החלשה של אנגליה בטורניר, שהסתיימה בהדחה בסיבוב הראשון, ווקר נבחר לנבחרת הטורניר.
ב-12 בנובמבר 2011 ערך ווקר את הופעת הבכורה שלו במדי הנבחרת הבוגרת, במשחק ידידות מול , כשהחליף את סקוט פארקר בדקה ה-85. שלושה ימים אחר כך נכלל לראשונה בהרכב הפותח של הנבחרת, בניצחון 0–1 על , בו נבחר לשחקן המצטיין.
הוא החמיץ את טורניר יורו 2012 בגלל פציעה, אך פתח ושיחק משחק מלא במשחקה הראשון של אנגליה אחרי הטורניר, בניצחון 1–2 על .
ווקר לא זומן לסגל הנבחרת למונדיאל 2014, אך חזר לסגל לקראת מוקדמות יורו 2016.
נבחרת הטורניר של אליפות אירופה בכדורגל עד גיל 21: 2011
קייל אליוט קורבר הוא כדורסלן עבר אמריקאי ששיחק בעמדות הקלע והסמול פורוורד.
כיום קייל עוזר מאמן לפיתוח שחקנים בקבוצת ברוקלין נטס
קורבר הוא אחד הקלעים הטובים בליגה, והחזיק בעבר בשיא NBA של 127 משחקים רצופים שבהם קלע לפחות שלשה אחת, ובשיא נוסף – האחוזים הגבוהים ביותר בקליעות מוצלחות לשלוש בעונה (53.6%).
קייל קורבר, הבכור מבין ארבעת ילדיהם של קווין ולייני קורבר, גדל בילדותו באזור לוס אנג'לס, אביו הוא כומר, אמו שחקנית כדורסל בעברה (שאף קלעה שיא של 74 נקודות במשחק), והמשפחה כולה חובבת כדורסל, אחיו שיחקו גם הם במכללות ודודו מאמן כדורסל במכללות.
קורבר למד במכללת קרייטון, שיחק בנבחרת הכדורסל של המכללה, וכבר אז גילה כישרון קליעה יוצא דופן, והוא הרביעי בכל הזמנים בצוברי הנקודות של המכללה, והראשון בקליעות לשלוש.